ПРОТОКОЛ

№ 35

Днес, 24.11.2023 г., се проведе заседание на Общинска избирателна комисия-Нова Загора при следния дневен ред:

1. Приемане на писмено становище по административно дело № 409/2023 г. по описа на Административен съд гр. Сливен по доклад на председателя на ОИК-Нова Загора и приемане на решение за процесуално представителство по административно дело № 409/2023 г. по описа на Административен съд гр. Сливен.

На заседанието на комисията присъстваха членове на ОИК-Нова Загора, както следва:

Председател:

Сергей Иванович Дериволков

Зам. Председатели:

Бадър Исмаилов Хасанов

Боян Петров Бонев

Галя Динева Бинева-Недева

Християна Йорданова Йорданова

Секретар:

Соня Иванова Велева

Членове:

Деница Георгиева Динева

Кольо Стоянов Колев

Красимира Колева Николова

Максим Адрианов Павлев

Румянка Димитрова Русева

След като се установи, че е налице необходимият кворум за редовно провеждане на заседание и вземане на решения, комисията пристъпи към разглеждането на точките от дневният ред.

по т. 1 от дневният ред.

Председателя на комисията Сергей Дериволков взе думата за да обяви членовете на комисията проекта на становище на ОИК- Нова Загора по административно дело № 409/2023 г. по описа на Административен съд Сливен, образувано по жалба от Павлин Петров Павлов – кандидат за общински съветник от коалиция Левицата! против Решение № 123/30.10.2023 г. на Общинска избирателна комисия.

Сергей Дериволков:

Уважаеми колеги,

По постъпилата жалба от Павлин Петров Павлов – кандидат за общински съветник от коалиция Левицата! против Решение № 123/30.10.2023 г. на Общинска избирателна комисия, въз основа на която е образувано административно дело № 409/2023 г. по описа на Административен съд Сливен изразявам следното становище, което моля да бъде от Вас като становище по делото:

Общинска избирателна комисия Нова Загора, след като се запозна с жалба от Павлин Петров Павлов – кандидат за общински съветник от коалиция Левицата! против Решение № 123/30.10.2023 г. на Общинска избирателна комисия, въз основа на която е образувано административно дело № 409/2023 г. по описа на Административен съд Сливен, счита че същата е неоснователна и следва да бъде оставена без уважение от съда.

Жалбоподателят твърди, че в протоколите на секционните избирателни комисии има съществени различия между реалните резултати, свързани с определянето на броя на действителните и недействителните бюлетини, нанасяне на корекции в тях, по различен начин от предвидения в ИК и Методическите указания на ЦИК, различия в преценката за действителни и недействителни бюлетини при отчитане на вота в избора за кандидатите за общински съветници. Твърди също, че е налице голямо и съществено различие от обективната обстановка, като е необосновано квалифицирането от всички СИК на някои от подадените бюлетини за недействителни, въпреки че са ясни признаците за недействителност на отделната избирателна бюлетина, описани в Методическите указания. Заявява, че има малки чертички извън квадратчето на коалицията и извън кръстчето с № 101 на бюлетина № 28, което не нарушава общия принцип и ясна индивидуализация за кой точно кандидат е поставено отбелязването. Сочи, че това е сериозно нарушение на ИК и води до съществена промяна на реално подадените бюлетини от гласувалите лица. Счита, че това налага проверка и преброяване на всички бюлетини за избор на общински съветници, както и на тези бюлетини, които са обявени за недействителни бюлетини във всички СИК в ОИК Нова Загора.

В проведеното първо заседание по делото на 10.11.2023 г. въз основа на направеното оспорване на протоколите на всички СИК на територията на Община Нова Загора относно истинността на тяхното съдържание, съдът е допуснал съдебно-техническа експертиза и е назначил пет вещи лица, със задача, посочена в разпореждането на съда за допускането на експертизата.

Съгласно заключението на експертизата, при проверката са констатирани следните резултати:

- общият брой на недействителните бюлетини в секции от № 201600001 до 201600063 включително е 2784 бюлетини;

- общият брой на действителните бюлетини с отбелязан вот „Не подкрепям никого" в секции от № 201600001 до 201600063 включително е 429 бюлетини;

- общият брой на действителните гласове, подадени за кандидатските листи на партии и коалиции е 8300;

- конкретно за жалбоподателя под № 101 от листата на Коалиция „ЛЕВИЦАТА!“ с номер 28, общият брой действителни гласове по протокол на ОИК – 279, действителни гласове, установени от вещите лица – 282. Вещите лица са установили три действителни бюлетини за Коалиция „ЛЕВИЦАТА!“, в три СИК, а именно : в СИК № 5, СИК № 27 и СИК № 29. В СИК № 49, в пакет с надпис „Бюлетини с недействителни гласове общ. съвет“. Вещите лица не стигат до единство по отношение на една от бюлетините, определена от СИК като недействителна. Посочват, че в конкретната бюлетина в квадратчето с номер 28 е поставен знак, който вещите лица, посочени от жалбоподателя, считат че е знак „X", поради което я определят като действителна. Останалите вещи лица посочени от съда, ОИК – Нова Загора и заинтересованата страна ПП „ГЕРБ“, считат бюлетината за недействителна, тъй като според тях знакът не прилича на знак „X".

Съгласно заключението след извършеното преброяване на всички бюлетини в секциите от № 201600001 до 201600063 включително, размера на общинската избирателна квота за община Нова Загора не се променя и е 287.

С оглед заключението на назначената от съда съдебно-техническа експертиза, считаме, че твърденията на жалбоподателя не отговарят на истината. Общинска избирателна комисия Нова Загора след като приела протоколите на СИК от № 201600001 до 201600063 включително не е установила съществени грешки или несъответствия, и въз основа на отразените в протоколите на СИК данни и разписките от изчислителния пункт е приела решение с което е обявила изборния резултат от проведеният избор за общински съветници в Община Нова Загора. Видно от заключението на вещите лица, единодушно прието и подписано от тях, че не са допуснати съществени нарушения на изборния процес при установяването и отчитането на резултатите от гласуването от секционните избирателни комисии и при определянето и обявяването на изборния резултат от ОИК Нова Загора, нито нарушения, в резултат на които да не може да се определи действителния вот на избирателите и да се извърши обективна проверка на действителния резултат от проведения на 29.10.2023 г. избор за общински съветници на Община Нова Загора. С оглед на това, считаме Решение № 123/30.10.2023 г. на Общинска избирателна комисия, с което са установени и обявени резултатите от гласуването за избиране на общински съветници в община Нова Загора на 29.10.2023 г. за правилно и законосъобразно.

След като изслуша проекта за становище на ОИК- Нова Загора по административно дело № 409/2023 г. по описа на Административен съд Сливен, Общинска избирателна комисия-Нова Загора

РЕШИ:

1. Приема докладваното от председателя на ОИК-Нова Загора становище по административно дело № 409/2023 г. по описа на Административен съд Сливен, насрочено за 27.11.2023 г. от 10:00 часа, образувано по жалба от Павлин Петров Павлов – кандидат за общински съветник от коалиция Левицата! против Решение № 123/30.10.2023 г. на Общинска избирателна комисия.

2. Упълномощава председателя на ОИК-Нова Загора Сергей Дериволков да представлява ОИК-Нова Загора по адм. дело № 409/2023 г. по описа на Административен съд гр. Сливен и да изрази становището на Общинската избирателна комисия по същество на делото.

ГЛАСУВАЛИ: Сергей Иванович Дериволков, Бадър Исмаилов Хасанов, Боян Петров Бонев, Галя Динева Бинева-Недева, Християна Йорданова Йорданова, Соня Иванова Велева, Румянка Димитрова Русева, Деница Георгиева Динева, Кольо Стоянов Колев, Красимира Колева Николова, Максим Адрианов Павлев, „ЗА” и 0 „ПРОТИВ”.

Председател: Сергей Иванович Дериволков

Секретар: Соня Иванова Велева